เงินบาทเปิด 30.23/25 บาท
ธนาคารซีไอเอ็มบีไทย รายงาน เงินบาทเปิด 30.23/25 แนวโน้มแข็งค่า เงินทุนไหลเข้าตลาดหุ้นต่อเนื่อง
24 ก.พ. 2555

ธนาคารซีไอเอ็มบีไทย รายงาน เงินบาทเปิด 30.23/25 แนวโน้มแข็งค่า เงินทุนไหลเข้าตลาดหุ้นต่อเนื่อง
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.23/25 บาท/ดอลลาร์ แข็งค่าขึ้นอีกจากเย็นวานนี้ที่ปิดตลาดที่ระดับ 30.36/38 บาท/ดอลลาร์ และล่าสุดกลับลงมาอยู่ที่ระดับ 30.29/31 บาท/ดอลลาร์
วันนี้เงินบาทยังคงมีแนวโน้มแข็งค่าได้ต่อ จากปัจจัยหลักในเรื่องเงินทุนไหลเข้าในตลาดหุ้นที่ยังมีอยู่ต่อเนื่อง ขณะที่เงินดอลลาร์เองปรับตัวอ่อนค่าลงเมื่อเทียบกับเงินยูโร
"วันนี้ปัจจัยคงมาจาก inflow เป็นหลัก น่าจะแข็งค่าต่อ เพราะตอนนี้ยูโรขึ้นไปแรง" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 80.11/12 เยน/ดอลลาร์ ส่วนเงินยูโรอยู่ที่ระดับ 1.3366/3370 ดอลลาร์/ยูโร
คืนนี้ สหรัฐฯ จะมีรายงานตัวเลขเศรษฐกิจสำคัญ คือ กระทรวงพาณิชย์สหรัฐรายงานยอดขายบ้านใหม่เดือนม.ค.          
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.20-30.35 บาท/ดอลลาร์